CELEX: 22002D0147(01)
Language: hr
Date: 2002-11-08 00:00:00
Title: Odluka Zajedničkog odbora EGP-a br. 147/2002 od 8. studenoga 2002. o izmjeni Priloga XX. (Okoliš) Sporazumu o EGP-u

11/Sv. 96
            
            
               HR
            
            
               Službeni list Europske unije
            
            
               156
            
         22002D0147(01)
   
               L 019/17
            
            
               SLUŽBENI LIST EUROPSKE UNIJE
            
         ODLUKA ZAJEDNIČKOG ODBORA EGP-a
   br. 147/2002
   od 8. studenoga 2002.
   o izmjeni Priloga XX. (Okoliš) Sporazumu o EGP-u
   ZAJEDNIČKI ODBOR EGP-a,
   uzimajući u obzir Sporazum o Europskom gospodarskom prostoru, kako je izmijenjen Protokolom o prilagodbi Sporazuma o Europskom gospodarskom prostoru, dalje u tekstu „Sporazum”, a posebno njegov članak 98.,
   budući da:
   
               (1)
            
            
               Prilog XX. Sporazumu je izmijenjen Odlukom Zajedničkog odbora EGP-a br. 134/2002 od 27. rujna 2002. (1).
            
         
               (2)
            
            
               Direktiva 2001/80/EZ Europskog parlamenta i Vijeća od 23. listopada 2001. o ograničenju emisija određenih onečišćujućih tvari u zrak iz velikih uređaja za loženje (2) treba se unijeti u Sporazum,
            
         ODLUČIO JE:
   Članak 1.
   Prilog XX. Sporazumu mijenja se kako slijedi:
   
               1.
            
            
               U točku 19. (Direktiva Vijeća 88/609/EEZ) dodaje se sljedeća alineja:
               
                           „—
                        
                        
                           
                              32001 L 0080: Direktiva 2001/80/EZ Europskog parlamenta i Vijeća od 23. listopada 2001. (SL L 309, 27.11.2001., str. 1.).”
                        
                     
         
               2.
            
            
               Prilagodbe točke 19. zamjenjuju se sljedećim:
               „U trenutku uključivanja Direktive u Sporazum, Island i Lihtenštajn nemaju operativnih velikih elektrana kao što je određeno u članku 1. Navedene države poštuju Direktivu ako i kada takve elektrane stave u pogon.”
            
         
               3.
            
            
               Iza točke 19. (Direktiva Vijeća 88/609/EEZ) umeće se sljedeća točka:
               
                           „19a.
                        
                        
                           
                              32001 L 0080: Direktiva 2001/80/EZ Europskog parlamenta i Vijeća od 23. listopada 2001. o ograničenju emisija određenih onečišćujućih tvari u zrak iz velikih uređaja za loženje (SL L 309, 27.11.2001., str. 1.).
                        
                     Odredbe Direktive se za potrebe ovog Sporazuma tumače sa sljedećim prilagodbama:
               
                            
                        
                        
                           U trenutku uključivanja Direktive u Sporazum, Island i Lihtenštajn nemaju operativnih velikih uređaja za loženje kao što je određeno u članku 1. Navedene države poštuju Direktivu ako i kada takve uređaje za loženje stave u pogon.”
                        
                     
         
               4.
            
            
               Tekst točke 19. (Direktiva Vijeća 88/609/EEZ) briše se počevši od 1. siječnja 2008.
            
         Članak 2.
   Tekstovi Direktive 2001/80/EZ na islandskom i norveškom jeziku, koji se trebaju objaviti u Dodatku o EGP-u Službenom listu Europskih zajednica, vjerodostojni su.
   Članak 3.
   Ova Odluka stupa na snagu 9. studenoga 2002., pod uvjetom da su sve obavijesti u skladu s člankom 103. stavkom 1. Sporazuma prethodno podnesene Zajedničkom odboru EGP-a (3).
   Članak 4.
   Ova se Odluka objavljuje u odjeljku o EGP-u i Dodatku o EGP-u Službenom listu Europskih zajednica.
   
      Sastavljeno u Bruxellesu 8. studenoga 2002.
      
         
            Za Zajednički odbor EGP-a
         
         
            Predsjednik
         
         Kjartan JÓHANNSSON
      
   
   
      (1)  SL L 336, 12.12.2002., str. 34.
   
      (2)  SL L 309, 27.11.2001., str. 1.
   
      (3)  Ustavni zahtjevi nisu navedeni.